# Kvalitetssikring og selvevaluering på Vestfyns Gymnasium

Vestfyns Gymnasium anvender i lighed med andre gymnasiale uddannelser et kvalitetssikringssystem, der skal sikre gode resultater og en fortsat stærk skoleudvikling. Udgangspunktet for kvalitetssikringssystemet er gældende lovgivning på området suppleret med Vestfyns Gymnasiums egen vision og strategiplan. Samlet plan over kvalitetssikring på Vestfyns Gymnasium kan se spå hjemmesiden under ”Kvalitet” og særligt fokus for kommende skoleår kan ses i nedenstående oversigt.

Målet er, at skolens elever skal have den bedste undervisning med gode eksamensresultater til følge, men også at de udvikler sig til livsduelige og engagerede borgere, der med deres mange kompetencer skal kunne agere i en foranderlig verden – lokalt såvel som globalt.

Over en årrække er der derfor på Vestfyns Gymnasium opbygget en evalueringskultur gennem individuelle vurderinger, evaluering af undervisningen, elevtrivselsundersøgelser, medarbejdertrivselsundersøgelser og en række evalueringer af de særlige pædagogiske tiltag og trivselsfremmende initiativer

Evalueringerne har meget forskellig karakter afhængigt af, hvad der evalueres. Grundlæggende befinder de samlede evalueringerne sig til stadighed mellem udvikling af kvalitet og kontrol af kvalitet. Både elever og lærere er inddraget i de løbende drøftelser og i opfølgningen.

Ledelsen sikrer, at der hvert år i efteråret udarbejdes en selvevaluering, der forelægges bestyrelsen. Selvevalueringen har fokus på de indsatser, som bestyrelsen har fastlagt og godkendt, men også på de eksakte data vedr. elevernes faglige niveau (løfteevne, gennemførelse, elevernes trivsel og overgang til videregående uddannelser).

Selvevalueringen omfatter tillige evt. indsatsområder eller videreudvikling af allerede eksisterende projekter i forlængelse af selvevalueringen.

Selvevalueringsrapporten foreligger fra 2022, mens tidligere tilbagerapportering ikke har været samlet i samme format, i en selvevalueringsrapport, men har været behandlet i bestyrelsen som en tilbagerapportering på temaer i visionen.

# 

# Kvalitetssikringsplan VG 2022-23

|  |  |  |  |  |
| --- | --- | --- | --- | --- |
| **Indsats-**  **område** | **Mål** | **Hvordan evalueres?** | **Hvornår evalueres?** | **Opfølgning** |
| Faglighed | Undervisningen på VG motiverer og engagerer den enkelte elev fagligt og studiemæssigt mest muligt | ETU: “Læringsmiljø” og “Faglig individuel trivsel” | Lærerne gennemfører undervisningsevalueringer på alle hold efter hvert forløb | Ledelsen og lærer drøfter konkrete eksempler på undervisningsevalueringer i MUS i lærerens refleksioner over undervisningen. Derudover er der nedsat en studiekreds med fokus på relationskompetence og dennes anvendelse i klasserumsledelse. |
| VG har en løfteevne på gennemsnittet | Løfteevne | Ministeriet opgør løfteevne en gang årligt | Ledelsen gennemgår løfteevnen og laver indsatser på områder med lav løfteevne. |
| VGs karakterniveau skal ligge på landsgennemsnittet | Eksamensresultater | Eksamen  Rådgivningsmøder i forbindelse med terminskarakterer november, marts og juni | Rektor følger op på skolens samlede resultater til eksamen  STV, team og ledelse følger op på de enkelte elever på rådgivningsmøderne. |
| Lærerne udvikler og opdaterer løbende deres kompetencer som undervisere, så de bedst muligt medvirker til at sikre det faglige niveau på VG | MUS  Lærerdeltagelse i efteruddannelse, fagkurser og lokale udviklingsprojekter | Nærmeste leder afholder MUS hvert år | Ledelsen følger op på MUS og i de faggrupper, de er nærmeste ledere for |
| Trivsel | VG-Elevernes trivsel skal minimum ligge på landsgennemsnittet og gerne matche eller overgå sidste års resultat | ETU kvantitativ undersøgelse | ETU en gang årligt | Ledelsesopfølgning på skoleniveau |
| Evaluering af ETU i en opfølgningstime afholdt af klassen team. | Team melder tilbage til nærmeste leder i forhold til om opfølgningen har fungeret og de evt. tiltag som klassen er blevet enige om. | Ledelse og STV følger sammen op på de elever der har et højt fravær |
| Frafaldet på VG skal maksimalt ligge på landsgennemsnittet. | Fravær og frafald | Fravær og frafald for foregående skoleår opgøres til bestyrelsesmødet i september | Ledelsen i samarbejde med studievejlederne |
| Almen dannelse | Eleverne på VG udvikler sig til livsduelige og engagerede individer gennem undervisningen og gennem særlige dannelsesmoduler udviklet specielt til alle 3 årgange |  | På PR-møder hvor der også deltager elever og i bestyrelsen | Teamleder følger op i samarbejde med klassens øvrige lærere og elevteamet |
| Deltagelse i skolens liv og aktiviteter udover undervisningen | Antallet af elevbærende aktiviteter og deltagelse i disse. | Ledelse opgør en gang årligt deltagelse i elevorganisationer |

Særlige pædagogiske indsatsområder præsenteret for bestyrelsen i januar 2023 evalueres særskilt.

# 

# Afrapportering til bestyrelsen

På bestyrelsesmødet i september 2023 fremlægges resultater af kvalitetssikringsplan for det nuværende skoleår.

Følgende resultater fremlægges:

* Løfteevne
* Karaktergennemsnit generelt og på udvalgte områder, herunder større skriftligt opgaver
* Hovedresultater af ETU
* Fravær og frafald
* Overgang til videregående uddannelse
* Evalueringer af aktuelle indsatsområder (fx: ”dannelsesmoduler” og ”studiekreds”)